CELEX: 32010R0327
Language: hr
Date: 2010-04-21 00:00:00
Title: Uredba Komisije (EU) br. 327/2010 od 21. travnja 2010. o odobrenju novog korištenja 3-fitaze kao dodatka hrani za životinje za sve manje značajne ptičje vrste, osim pataka, i za ukrasne ptice (nositelj odobrenja BASF SE)  Tekst značajan za EGP

03/Sv. 038
            
            
               HR
            
            
               Službeni list Europske unije
            
            
               262
            
         32010R0327
   
               L 100/3
            
            
               SLUŽBENI LIST EUROPSKE UNIJE
            
            
               21.04.2010.
            
         
      UREDBA KOMISIJE (EU) br. 327/2010
   od 21. travnja 2010.
   o odobrenju novog korištenja 3-fitaze kao dodatka hrani za životinje za sve manje značajne ptičje vrste, osim pataka, i za ukrasne ptice (nositelj odobrenja BASF SE)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredba (EZ) br. 1831/2003 propisuje odobravanje dodataka hrani za životinje za korištenje u hranidbi životinja te osnovu i postupke za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003, podnesen je zahtjev za odobrenje pripravka navedenog u Prilogu ovoj Uredbi. Zahtjev je popraćen detaljima i dokumentima koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje novog korištenja 3-fitaze, enzimskog pripravka dobivenog od Aspergillus niger (CBS 101.672) kao dodatka hrani za životinje za sve manje značajne ptičje vrste i za ukrasne ptice i njegovo svrstavanje u kategoriju dodataka hrani za životinje „Zootehnički dodaci”.
            
         
               (4)
            
            
               Korištenje tog pripravka je bilo odobreno za odbijenu prasad, svinje za tov i piliće za tov Uredbom Komisije (EZ) br. 243/2007 (2), za nesilice i purane Uredbom Komisije (EZ) br. 1142/2007 (3), za patke Uredbom Komisije (EZ) br. 165/2008 (4) i za krmače Uredbom Komisije (EZ) br. 505/2008 (5).
            
         
               (5)
            
            
               Novi podaci su dostavljeni u potporu zahtjevu za odobrenje za sve manje značajne ptičje vrste i za ukrasne ptice. Europska agencija za sigurnost hrane (dalje u tekstu Agencija) je zaključila u mišljenju od 9. prosinca 2009. (6) da 3-fitaza nema nepovoljan učinak na zdravlje životinja, zdravlje ljudi ili na okoliš i da je učinkovita u poboljšanju probavljivosti hrane za životinje. Agencija ne smatra da postoji potreba za posebnim zahtjevima za praćenje nakon stavljanja na tržište. Također je potvrdila izvješće o analitičkoj metodi dodatka u hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.
            
         
               (6)
            
            
               Procjena 3-fitaze pokazuje da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim, potrebno je odobriti korištenje tog pripravka kako je definirano u Prilogu ovoj Uredbi.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti” odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. travnja 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
      (2)  SL L 73, 13.3.2007., str. 4.
   
      (3)  SL L 256, 2.10.2007., str. 20.
   
      (4)  SL L 50, 23.2.2008., str. 8.
   
      (5)  SL L 149, 7.6.2008., str. 33.
   
      (6)  The EFSA Journal 2010.;8(1): 1427.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               Jedinice aktivnosti/kg potpune krmne smjese s udjelom vlage od 12 %
            
         
               
                  Kategorija: zootehnički dodaci. Funkcionalna skupina: Tvari za poticanje probavljivosti
               
            
         
               4a1600
            
            
               BASF SE
            
            
               3-fitaza
            
            
               
                            
                        
                        
                           Sastav dodatka hrani za životinje:
                           3-fitaza (EC 3.1.3.8) dobivena od Aspergillus niger (CBS 101.672) najmanje aktivnosti:
                           
                                        
                                    
                                    
                                       u čvrstom obliku: 5 000 FTU (1)/g
                                    
                                 
                                        
                                    
                                    
                                       u tekućem obliku: 5 000 FTU/ml
                                    
                                 
                     
                            
                        
                        
                           Značajke aktivne tvari
                           3-fitaza (EC 3.1.3.8) dobivena od Aspergillus niger (CBS 101.672)
                        
                     
                            
                        
                        
                           Analitička metoda (2)
                           
                           Kolorimetrijska metoda mjerenja anorganskog fosfata, kojeg oslobodi enzim iz fitata kao supstrata.
                        
                     
            
               Ukrasne ptice i sve manje značajne ptičje vrste, osim pataka
            
            
               —
            
            
               250 FTU
            
            
                
            
            
               
                           1.
                        
                        
                           U uputama za korištenje dodatka hrani za životinje i premiksa potrebno je navesti temperaturu skladištenja, rok trajanja od datuma proizvodnje i stabilnost pri peletiranju.
                        
                     
                           2.
                        
                        
                           Preporučena doza po kilogramu potpune krmne smjese za sve vrste: 300-500 FTU-a.
                        
                     
                           3.
                        
                        
                           Za korištenje u krmnim smjesama koje sadrže više od 0,23 % fosfora vezanog fitinom.
                        
                     
            
               12.5.2020.
            
         
      (1)  1 FTU je količina enzima koja oslobodi 1 mikromol anorganskog fosfata iz natrijevog fitata u minuti pri pH 5,5 i 37 °C.
   
      (2)  Podrobnosti o analitičkim metodama dostupni su na sljedećoj adresi Referentnog laboratorija Zajednice: www.irmm.jrc.be/crl-feed-additives.